SFOR
SFOR (eng.: The Stabilisation Force - Stabilizacijske snage) je bila multinacionalna vojna snaga u Bosni i Hercegovini pod komandom NATO-a, čiji glavni zadatak je bio zaštita Dejtonskog sporazuma. SFOR je operirao pod imenom Operacija Zajednička Straža (Operation Joint Guard) u periodu od 21. decembra 1996. do 19. juna 1998.) i pod imenom Operacija Zajedničko kovanje (Operation Joint Forge) u periodu od 20. juna 1998. do 2. decembra 2004. Zemlje koje su imale vojne trupe u sklopu SFOR-a su bile: Belgija, Kanada, Češka, Danska, Francuska, Njemačka, Grčka, Island, Italija, Nizozemska, Norveška, Poljska, Portugal, Španija, Turska, Ujedinjeno Kraljevstvo, SAD. Od zemalja izvan NATO-a, učestvovale su: Albanija, Austrija, Argentina, Bugarska, Estonija, Finska, Irska, Latvija, Litvanija, Malezija, Maroko, Rumunija, Rusija, Slovačka, Slovenija, Švedska i Australija. Zapovjednici SFOR-a, koji su složili po jednu godinu, su bili: general William Crouch, general Eric Shinseki, general Montgomery Meigs, general-potpukovnik Ronald Adams, general-potpukovnik Michael Dodson, general-potpukovnik John Sylvester, general-potpukovnik William E. Ward i general-major Virgil Packett. Broj trupa je 2002. godine smanjen na 12.000 vojnika, potom dvije godine kasnije (2004.) na svega 7.000. SFOR je naslijedio IFOR, a zamjenjen je EUFOR-om, snagama Evropske Unije 2. decembra 2004. SFOR je bio podjeljen u tri operacione zone: Mostar MNB(S) - italijanska, fracuska i španska zona Banja Luka MND(W)- britanska, kanadska i holandska zona Tuzla MND(N)- američka, poljska, ruska i švedska zona.